**APSTIPRINĀTS**

Priekules novada pašvaldības

iepirkumu komisijas

2016.gada 27.oktobra sēdē,

protokols Nr.2016/26-1

**IEPIRKUMA**

***„Lietota mikroautobusa (8+1 sēdvieta) iegāde Priekules novada pašvaldības vajadzībām”***

**NOLIKUMS**

Iepirkuma identifikācijas Nr.PNP2016/26

Priekule

2016

**1. Vispārīgā informācija**

* 1. **Iepirkuma identifikācijas numurs** – **PNP2016/26.**

**1.2. Pasūtītājs:**

**Priekules novada pašvaldība**

Adrese: Saules iela 1, Priekule, Priekules novads, LV-3434

Reģ.Nr.90000031601

Tālrunis 63461006, fakss 63497937

e-pasta adrese: dome@priekulesnovads.lv

mājaslapa: [www.priekulesnovads.lv](http://www.priekulesnovads.lv)

**1.3. Iepirkuma metode -** iepirkums Publisko iepirkumu likuma 8.2 panta noteiktajā kārtībā.

**1.4. Iepirkuma dokumentu saņemšana**

1.4.1. Ieinteresētās personas ar iepirkuma dokumentiem (**nolikumu** un **tehnisko specifikāciju**) bez maksas var iepazīties uz vietas Priekules novada pašvaldībā (Saules ielā 1, Priekulē, Priekules novadā) darba dienās no plkst.8:00–12:00 un 12:45–17:00 (piektdienās līdz 16:00) vai Priekules novada pašvaldības mājaslapas [www.priekulesnovads.lv](http://www.priekulesnovads.lv) sadaļā “Publiskie iepirkumi” līdz 2016.gada 8.novembra plkst.14:00.

1.4.2. Kontaktpersona: Priekules novada pašvaldības iepirkumu speciāliste Linda Gūža, tel.63497951, e-pasts: linda.guza@priekulesnovads.lv.

**1.5. Piedāvājuma iesniegšana**

1.5.1. Ieinteresētās personas piedāvājumus var iesniegt Priekules novada pašvaldībā pie sekretāres vai atsūtot pa pastu uz adresi: Priekules novada pašvaldība, Saules ielā 1, Priekulē, Priekules novadā, LV - 3434, **līdz 2016.gada 8.novembra plkst.14:00**, sākot ar dienu, kad paziņojums par plānoto līgumu ir publicēts Iepirkumu uzraudzības biroja mājaslapā [www.iub.gov.lv](http://www.iub.gov.lv). Pasta sūtījumam jābūt nogādātam norādītajā adresē līdz augstākminētajam termiņam.

1.5.2. Norādītais piedāvājumu iesniegšanas termiņa laiks - 2016.gada 8.novembris plkst.14:00 - tiek noteikts, balstoties uz "koordinētā universālā laika" (UTC) standartu. Laiks tiek nofiksēts mājaslapā http://wwp.greenwichmeantime.com vai, ja neparedzētu apstākļu dēļ nav pieejams internets, - ar Latvijas Radio 1, kas paziņo par pilnas stundas iestāšanos, palīdzību. Piedāvājumi, kas iesniegti pēc tam, kad attiecīgajā mājaslapā norādītais pulkstenis rāda laiku precīzi 14:00 un “00” sekundes vai pa Latvijas Radio 1 tiek paziņota pilnas stundas iestāšanās, netiek atvērti. Tie neatvērti tiek atdoti vai nosūtīti atpakaļ pretendentam.

1.5.3. Pasūtītājs neatbild par līdz reģistrēšanai pasūtītāja lietvedībā pazudušiem piedāvājumiem, un tam nav jāpierāda korespondences nesaņemšana.

1.5.4. Saņemot piedāvājumu, pasūtītājs reģistrē piedāvājumus to iesniegšanas secībā, uz aploksnes atzīmējot saņemšanas datumu, laiku un reģistrēšanas numuru. Aploksnes tiek glabātas neatvērtas līdz piedāvājumu atvēršanai.

1.5.5. Pasūtītājs nodrošina iesniegtā piedāvājuma glabāšanu tā, lai līdz piedāvājuma atvēršanas brīdim neviens nevarētu piekļūt tajā ietvertajai informācijai.

1.5.6. Pasūtītājs neatbild par priekšlaicīgi atvērtiem piedāvājumiem, ja aploksne nav bijusi noformēta atbilstoši iepirkuma nolikuma 4.4.punkta prasībām. Piedāvājumi, kas atvērti pirms piedāvājumu iesniegšanas termiņa beigām neatbilstoši iepirkuma nolikuma 4.4.punkta prasībām noformētas aploksnes dēļ, netiek vērtēti. Pretendents tiek rakstiski informēts par šo faktu, piedāvājums pretendentam netiek atgriezts.

**2. Informācija par iepirkuma priekšmetu**

**2.1. Iepirkuma priekšmets –** Lietota mikroautobusa (8+1 sēdvieta) iegāde Priekules novada pašvaldības vajadzībām saskaņā ar tehnisko specifikāciju (nolikuma 2.pielikums).

**2.2. Līguma izpildes vieta:** "Pagastmāja", Paplaka, Virgas pagasts, Priekules novads

**2.3. Līguma termiņš:** 2 (divas) nedēļas no līguma parakstīšanas dienas.

**2.4. Cita informācija:**

***2.4.1. Līgums tiek slēgts, ja pasūtītājam ir pietiekošs finansējums tā realizēšanai. Nepietiekama finansējuma gadījumā pasūtītājam ir tiesības neslēgt paredzamo līgumu.***

2.4.2. Ieinteresētais piegādātājs savus jautājumus par iepirkuma procedūras dokumentos minētajām prasībām iesniedz rakstveidā Priekules novada pašvaldībā (adrese – Saules iela 1, Priekule, Priekules novads) vai elektroniskā veidā, nosūtot uz e-pasta adresi dome@priekulesnovads.lv. Ja no ieinteresētā piegādātāja ir saņemts jautājums ne vēlāk kā septiņas dienas pirms piedāvājumu iesniegšanas termiņa beigām, pasūtītājs sniedz atbildi ne vēlāk kā četras dienas pirms piedāvājumu iesniegšanas termiņa beigām, nosūtot to jautājuma uzdevējam un visiem ieinteresētajiem piegādātājiem, kuri pasūtītājam ir zināmi. Sagatavotā atbilde tiek ievietota pasūtītāja mājaslapā [www.priekulesnovads.lv](http://www.priekulesnovads.lv) sadaļā ”Publiskie iepirkumi” pie konkrētā iepirkuma paziņojuma ar norādi „Papildus informācija”.

2.4.3. Pretendenta pienākums ir sekot aktuālajai informācijai (atbildēm uz ieinteresēto piegādātāju jautājumiem u.c.) pasūtītāja mājaslapā [www.priekulesnovads.lv](http://www.priekulesnovads.lv) un ņemt to vērā, sagatavojot savu piedāvājumu. Iepirkumu komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniska pieeja.

**3. Piedāvājuma sagatavošana**

3.1. Pretendentam rūpīgi jāiepazīstas ar iepirkuma nolikumu, un tas ir pilnīgi atbildīgs par iesniegtā piedāvājuma atbilstību pasūtītāja izvirzītajām prasībām. Iesniedzot piedāvājumu, pretendents pilnībā akceptē visus nolikuma noteikumus un prasības.

3.2. Pretendentam jāuzņemas visi izdevumi, kas saistīti ar pieteikuma sagatavošanu un iesniegšanu, un pasūtītājs nav atbildīgs par šiem izdevumiem.

3.3. Pretendents drīkst iesniegt tikai 1 (vienu) piedāvājuma variantu.

3.4. Piedāvājums sastāv no šādiem dokumentiem:

3.4.1. finanšu piedāvājuma (nolikuma 1.pielikums);

3.4.2. nolikuma 5.nodaļā minētajiem pretendenta kvalifikācijas atlases dokumentiem;

3.4.3. tehniskās specifikācijas – piedāvājuma (nolikuma 2.pielikums);

3.4.4. informācijas par personām, uz kuru iespējām pretendents balstās (nolikuma 3.pielikums), un to apliecinājuma (nolikuma 4.pielikums) gadījumos, kad šādas personas tiek piesaistītas.

3.5. Ja kāds no pretendenta iesniedzamajiem dokumentiem satur komercnoslēpumu vai konfidenciālu informāciju, kuru pasūtītājs nav tiesīgs atklāt, paziņojot par līguma slēgšanu un informējot pretendentus, pretendentam savā piedāvājumā jānorāda, kura informācija ir konfidenciāla. Par konfidenciālu nevar tikt uzskatīta informācija, kas minēta Publisko iepirkumu likuma 69.pantā.

3.6. Piedāvājuma cenā jāiekļauj visas ar mikroautobusa piegādi saistītās izmaksas - gan paredzamās, gan tādas, kuras pretendentam vajadzētu paredzēt, un atbilstošie nodokļi.

3.7. Dokumenti jāsagatavo atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.8. Piedāvājuma dokumenti iesniedzami atbilstoši pielikumos pievienotajām formām un to saturam. Gadījumos, ja piedāvājumā iesniegti dokumenti, neizmantojot dotās formas, tiek vērtēts, vai tajos sniegta visa pievienotajās formās prasītā informācija.

**4. Prasības piedāvājuma noformēšanai**

4.1. Piedāvājuma sākumā jāievieto satura rādītājs, kurā norādīts secīgs piedāvājumā iesniegto dokumentu nosaukumu saraksts un attiecīgās piedāvājuma lapaspuses numurs, kurā konkrētais dokuments atrodams.

4.2. Visiem piedāvājuma dokumentiem jābūt caurauklotiem un parakstītiem, lapām jābūt numurētām. Uz pēdējās lapas aizmugures caurauklošanai izmantojamais diegs nostiprināms ar pārlīmētu lapu, uz kuras norādīts cauraukloto lapu skaits, ko ar savu parakstu apliecina pretendenta pārstāvis. Teksta un tabulu daļa nedrīkst būt caurauklota, visai informācijai jābūt skaidri izlasāmai.

4.3. Piedāvājums iesniedzams latviešu valodā vienā eksemplārā. Svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā. Sagatavojot piedāvājumu, piegādātājs ir tiesīgs visu iesniegto dokumentu atvasinājumu un to tulkojumu pareizību apliecināt ar vienu apliecinājumu.

4.4. Piedāvājums jāiesniedz aizlīmētā aploksnē, uz kuras jānorāda:

4.4.1. pasūtītāja nosaukums un adrese;

4.4.2. atzīme “Lietota mikroautobusa (8+1 sēdvieta) iegāde Priekules novada pašvaldības vajadzībām”;

4.4.3. atzīme „Iepirkuma identifikācijas Nr.PNP2016/26”;

4.4.4. atzīme „Neatvērt līdz 2016.gada 8.novembrim plkst.14:00”;

4.4.5. pretendenta nosaukums un adrese.

4.5. Piedāvājuma grozījumus noformē un iesniedz atbilstoši nolikumā noteiktajām piedāvājuma noformēšanas prasībām, uz aploksnes papildus nolikuma 4.4.punktā prasītajai informācijai norādot atzīmi: „Piedāvājuma grozījumi”.

4.6. Pēc piedāvājumu iesniegšanas termiņa beigām pretendents nevar savu piedāvājumu grozīt.

4.7. Pasūtītājs neatbild par tādu piedāvājumu priekšlaicīgu atvēršanu, kuri nav noformēti atbilstoši nolikuma 4.4.punktā minētajām prasībām.

**5. Prasības pretendentiem un pretendentu iesniedzamie dokumenti**

 5.1. Prasības pretendentiem un iesniedzamie dokumenti:

|  |  |  |
| --- | --- | --- |
| **Prasība** | **Iesniedzamie dokumenti** | **Piezīmes** |
| **Atbilstība PIL 82.panta piektajai daļai** |
| 5.1.1. Uz Pretendentu nav attiecināms šāds nosacījums:Ir pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts. | Nav | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām.Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |
| 5.1.2. Uz Pretendentu nav attiecināms šāds nosacījums:Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*. | Nav | Minēto apstākļu esību pasūtītājs pārbauda atbilstoši Publisko iepirkumu likuma 8.2panta 7.daļā noteiktajai kārtībai tikai attiecībā uz pretendentu, kuram būtu piešķiramas līguma slēgšanas tiesības atbilstoši nolikumā noteiktajām prasībām. Pārbaudē tiek konstatēta nodokļu parādu esība dienā, kad paziņojums par plānoto līgumu publicēts Iepirkumu uzraudzības biroja mājaslapā, un dienā, kad pieņemts lēmums par iespējamu līguma slēgšanas tiesību piešķiršanu.Prasība attiecināma arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma nolikumā noteiktajām prasībām, kā arī uz personālsabiedrības biedru, ja pretendents ir personālsabiedrība. |
| **Atbilstība profesionālās darbības veikšanai** |
| 5.1.3. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām.  | \***Latvijā reģistrētam pretendentam reģistrācijas apliecības kopija nav jāiesniedz.**Ārvalstīs reģistrēts pretendents iesniedz izziņas un/vai citus dokumentus, kurus izsniedz kompetentās institūcijas, kas apliecina, ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām. | Informāciju par Latvijā reģistrētiem pretendentiem (juridiskām personām) iepirkumu komisija pārbauda publiski pieejamās datu bāzēs.  |
| 5.1.4. Pretendentam iepriekšējo 3 (trīs) gadu laikā ir bijušas vismaz 2 (divas) līdzvērtīgas\* pieredzes mikroautobusu piegādē. *\* par līdzvērtīgu pieredzi uzskatāma mikroautobusa piegāde par summu, kas nav mazāka par 9000,00 EUR bez PVN.* | Informācija par pretendenta pieredzi pēdējo 3 (trīs) gadu laikā saskaņā ar nolikuma 5.pielikumā norādīto formu, pievienojot vismaz 2 (divas) pozitīvas rakstiskas atsauksmes par veiktajām mikroautobusu piegādēm. | Atsauksmē jābūt norādītai sekojošai informācijai: 1. pasūtītājs vai persona (juridiska persona), ar kuru bijis noslēgts līgums par veikto mikroautobusa piegādi,
2. piegādes summa bez PVN,
3. vai piegāde notikusi atbilstoši līguma nosacījumiem, t.sk. termiņiem.
 |

5.2. Piedāvājums, kurā pretendents sniedzis nepatiesu informāciju vai nav to sniedzis vispār, vai arī sniegtā informācija neapliecina pretendenta atbilstību iepirkuma nolikumā izvirzītajām prasībām, tiek izslēgts no tālākas vērtēšanas.

5.3. Ja pasūtītājs par pretendentu, kuram būtu piešķiramas līguma slēgšanas tiesības, atzīst ārvalstī reģistrētu pretendentu, pasūtītājs pieprasa viņam iesniegt attiecīgās ārvalsts kompetentās institūcijas izziņas, kas apliecina, ka uz to neattiecas šī nolikuma 5.1.1. un 5.1.2.punktā minētie nosacījumi.

5.4. Šī nolikuma 5.3.punktā minētajam pretendentam prasītās izziņas jāiesniedz pasūtītājam 10 (desmit) darba dienu laikā no pieprasījuma izsniegšanas vai nosūtīšanas dienas.

5.5. Gadījumos, ja piedāvājumu iesniedz personu apvienība (personālsabiedrība), tad papildus nolikuma 5.1.punktā noteiktajiem dokumentiem, tā iesniedz šādus dokumentus:

 5.5.1. personālsabiedrības līguma kopiju ar apliecinājumu par katra personas apvienības (personālsabiedrības) biedra atbildības apjomu;

5.5.2. pilnvaru, kura nosaka personu apvienības (personālsabiedrības) biedra tiesības pārstāvēt personu apvienību (personālsabiedrību). Gadījumā, ja iepriekš minētās pārstāvniecības tiesības atrunātas sabiedrības līgumā, tad šajā punktā minētā pilnvara nav jāiesniedz.

5.6. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas.

**6. Piedāvājumu vērtēšana**

6.1. Piedāvājumu atvēršanu, noformējuma pārbaudi un vērtēšanu iepirkuma komisija veic slēgtā sēdē.

6.2. Piedāvājumi, kas iesniegti pēc šā nolikuma 1.5.1.punktā minētā termiņa, netiek vērtēti. Tie neatvērti tiek atdoti vai nosūtīti atpakaļ pretendentam.

6.3. Iepirkuma komisija:

6.3.1. Vispirms pārbauda piedāvājumu atbilstību šī nolikuma 4.nodaļā minētajām prasībām (prasības piedāvājumu noformēšanai). Par atbilstošiem tiek uzskatīti tikai tie piedāvājumi, kas atbilst visām norādītajām prasībām. Konstatējot atkāpes no nolikumā izvirzītajām piedāvājuma noformējuma prasībām, komisija izvērtē to būtiskumu un ietekmi uz turpmāko piedāvājuma vērtēšanas procesu un lemj par tālāku piedāvājuma vērtēšanu vai izslēgšanu no tālākas vērtēšanas.

6.3.2. Pārbauda pretendenta atbilstību nolikuma 5.1.4.punktā norādītajām kvalifikācijas prasībām. Piedāvājumi, kuros iesniegtā dokumentācija nesatur visu prasīto pretendenta kvalifikāciju apliecinošo informāciju vai minētā informācija neapliecina pretendenta kvalifikācijas atbilstību pasūtītāja izvirzītajām prasībām, tālāk netiek vērtēti.

6.3.3. Pārbauda tehniskā piedāvājuma atbilstību tehniskajai specifikācijai. Par atbilstošiem tiek uzskatīti tikai tie piedāvājumi, kuri atbilst visām tehniskajā specifikācijā norādītajām prasībām un iesniegti par visu iepirkuma daļas apjomu. Neatbilstošie piedāvājumi tālāk netiek vērtēti.

6.3.4. Pārbauda, vai sniegta finanšu piedāvājumā prasītā informācija un vai piedāvājumā nav aritmētisku kļūdu. Ja šādas kļūdas tiek konstatētas, tad tās tiek izlabotas. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, iepirkuma komisija ņem vērā veiktos labojumus.

6.3.5. Nosaka pretendentu, kuram būtu piešķiramas līguma slēgšanas tiesības, izvēloties no piedāvājumiem, kas atbilst nolikumā izvirzītajām prasībām, piedāvājumu ar viszemāko piedāvāto līgumcenu, un pārbauda attiecīgā pretendenta atbilstību nolikuma 5.1.1., 5.1.2. un 5.1.3.punktos minētajām prasībām, vai pieprasa iesniegt pretendentam attiecīgas izziņas gadījumā, ja pretendents reģistrēts ārvalstīs.

6.3.6. Ja attiecīgais ārvalstīs reģistrētais pretendents šī nolikuma 5.4.punktā minētajā termiņā neiesniedz prasītās izziņas, pasūtītājs to izslēdz no tālākas dalības iepirkumā un nosaka nākamo pretendentu, kuram būtu piešķiramas līguma slēgšanas tiesības atbilstoši šī nolikuma 6.3.5.punktā noteiktajai kārtībai.

6.3.7. Pēc 6.3.5.punktā minēto ziņu pārbaudes vai izziņu saņemšanas izvērtē to atbilstību nolikumā norādītajām prasībām un pieņem lēmumu par līguma slēgšanu ar pretendentu, kura piedāvājums atbilst visām nolikumā izvirzītajām prasībām un ir ar viszemāko piedāvāto līgumcenu, vai nosaka nākamo pretendentu, kuram būtu piešķiramas līguma slēgšanas tiesības, t.i., pretendentu, kura piedāvājums atbilst visām nolikumā minētajām prasībām un ir ar nākamo zemāko piedāvāto līgumcenu.

**7. Lēmuma izziņošana un līguma slēgšana**

7.1. Trīs darba dienu laikā pēc lēmuma pieņemšanas visi pretendenti tiek informēti par pieņemto lēmumu un lēmums tiek publicēts pasūtītāja mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma paziņojuma ar norādi „Lēmums”.

7.2. Pasūtītājs slēdz līgumu (nolikuma 6.pielikums) ar izraudzīto pretendentu, pamatojoties uz pretendenta iesniegto piedāvājumu, un saskaņā ar šā nolikuma noteikumiem.

7.3. Ja pretendents, kuram piešķirtas līguma slēgšanas tiesības šajā iepirkumā, atsakās slēgt iepirkuma līgumu, iepirkumu komisija ir tiesīga noteikt nākamo pretendentu atbilstoši nolikuma 6.3.5.-6.3.7.punktos noteiktajai kārtībai.

7.4. Pasūtītājs nolikuma 7.2.punktā minētā līguma tekstu publicē pašvaldības mājaslapā [www.priekulesnovads.lv](http://www.priekulesnovads.lv) sadaļā “Publiskie iepirkumi” pie konkrētā iepirkuma informācijas ne vēlāk kā dienā, kad šis līgums stājas spēkā, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības, ja tādas būs norādītas piegādātāja iesniegtajā piedāvājumā atbilstoši nolikuma 3.5.punktam.

**8. Pielikumu saraksts**

Nolikumam ir pievienoti 6 (seši) pielikumi, kas ir nolikuma neatņemamas sastāvdaļas:

1.pielikums Finanšu piedāvājums

2.pielikums Tehniskā specifikācija

3.pielikums Informācija par personām, uz kuru iespējām pretendents balstās kvalifikācijas atbilstības apliecināšanai, un pretendentam nododamo resursu apraksts

4.pielikums Personas, uz kuras iespējām pretendents balstās, apliecinājums

5.pielikums Informācija par pretendenta pieredzi līdzīgu piegāžu veikšanā

6.pielikums Līguma projekts

**1.pielikums**

Priekules novada pašvaldības

iepirkuma Nr.PNP2016/26

 nolikumam

**FINANŠU PIEDĀVĀJUMS**

iepirkumam

**„** **Lietota mikroautobusa (8+1 sēdvieta)**

**iegāde Priekules novada pašvaldības vajadzībām*”***

1. **IESNIEDZA**

|  |
| --- |
| **Pretendenta nosaukums un rekvizīti** |
| Nosaukums: |
| Reģ.Nr.: |
| Adrese: |
| Banka: |
| Kods: |
| Konts: |
| Tālrunis: |
| Fakss: |
| e-pasta adrese: |

**2. KONTAKTPERSONA**

|  |  |
| --- | --- |
| Amats  |  |
| Vārds, uzvārds |  |
| Tālrunis |  |
| E-pasta adrese |  |

**3. PIEDĀVĀJUMS**

3.1. Mēs piedāvājam piegādāt lietotu mikroautobusu (8+1 sēdvieta) Priekules novada pašvaldības vajadzībām saskaņā ar iepirkuma nolikumā norādītajiem nosacījumiem un atbilstoši tehniskajai specifikācijai.

3.2. Mūsu piedāvājums ir:

|  |  |  |  |
| --- | --- | --- | --- |
| **Iepirkuma priekšmets** | **Piedāvājuma cena bez PVN (EUR)** | **PVN, 21%****(EUR)** | **Piedāvājuma cena ar PVN****(EUR)** |
| Mikroautobuss \_\_\_\_\_\_\_\_\_\_\_\_\_\_\_­­\_\_\_\_\_\_\_\_\_\_\_\_\_\_\_\_\_\_\_\_ *( marka, modelis)* |  |  |  |

3.3. Apliecinām, ka esam pilnībā iepazinušies ar iepirkuma procedūras dokumentiem un šajā piedāvājuma cenā pilnībā esam iekļāvuši visas ar lietota mikroautobusa (8+1 sēdvieta) piegādi saistītās izmaksas un atbilstošos nodokļus. Mums nav nekādu neskaidrību un pretenziju tagad, kā arī atsakāmies tādas celt visā iepirkuma līguma darbības laikā.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**2.pielikums**

Priekules novada pašvaldības

iepirkuma Nr.PNP2016/26

 nolikumam

**TEHNISKĀ SPECIFIKĀCIJA - PIEDĀVĀJUMS**

iepirkumam

**„Lietota mikroautobusa (8+1 sēdvieta)**

**iegāde Priekules novada pašvaldības vajadzībām*”***

1. Prasības lietota mikroautobusa tehniskajiem rādītājiem:

|  |  |  |
| --- | --- | --- |
| **Pozīcija** | **Prasība** | **Pretendenta piedāvājums** |
| Automašīna (modelis)  | Mikroautobuss / vieglais pasažieru | *šeit norādīt piedāvātā mikroautobusa (8+1 sēdvieta) marku un modeli* |
| Sēdvietu skaits | 8 +1 vietas |  |
| Piedziņa | Priekšas |  |
| Izlaides gads | Ne agrāks kā 2009.gads |  |
| Pārnesumu kārba | Manuāla |  |
| Pārnesumu skaits | Ne mazāk kā 6 pārnesumi |  |
| Nobraukums nodošanas brīdī | Ne lielāks kā 190 000 km |  |
| Riepas | R16C |  |
| Dzinējs | Dīzeļdzinējs |  |
| Dzinēja tilpums | Ne mazāk kā 1900 cm3 |  |
| Dzinēja jauda | Ne mazāk kā 84 kW |  |
| Degvielas tvertne | Ne mazāk kā 70 litri |  |
| Celtspēja | Līdz 1200 kg |  |
| Pilna masa | Līdz 3000 kg |  |
| Riteņu garenbāze | Ne mazāka par 3400 mm |  |
| Automašīnas garums | Ne lielāks par 5300 mm (garā bāze L2) |  |
| Automašīnas platums ar spoguļiem  | Ne mazāks par 2100 mm |  |
| Automašīnas augstums | Ne lielāks par 2000 mm H1 |  |
| Pretaizdzīšanas ierīce | Ražotāja imobilaizers |  |
| Drošības aprīkojums | Visas sēdvietas aprīkotas ar ražotāja uzstādītām drošības jostām |  |
| Vadītāja un pasažiera drošības spilveni (AIRBAG) |  |
| ABS bremzes (iekļaujotstabilitātes sistēmu ESP) |  |
| Papildus prasības | Stūres pastiprinātājs |  |
| Borta dators |  |
| Centrālā atslēga ar pulti |  |
| Elektriskie stiklu pacēlāji |  |
| Elektriski regulējami spoguļi |  |
| Priekšējais dubultsēdeklis |  |
| Automašīnas buferi auto krāsā |  |
| Aizmugurējie automašīnas novietošanas distances sensori |  |
| Kondicionieris |  |
| Salona gaisa filtrs |  |
| Vēlama autonomā apkures sistēma (WEBASTO vai ekvivalenta) |  |
| Sakabes āķis |  |
| Automašīnas aprīkojumā  | Radio, CD, stereo sistēma, pilna izmēra rezerves ritenis, domkrats, riteņu atslēga, trīsstūris, gumijas paklāji, ugunsdzēšamais aparāts |  |

*Tukšajos lauciņos pretendents norāda piedāvātajai automašīnai atbilstošo tehnisko rādītāju un rindās, kurās nav skaitliski izteikts raksturojošais lielums, norāda, vai piedāvātā automašīna tiek nodrošināta atbilstoši attiecīgajai prasībai, norādot “tiek nodrošināts” vai “netiek nodrošināts”.*

**Citi nosacījumi:**

1. **Visi tehniskajā specifikācijā norādītie raksturlielumi ir mikroautobusa ražotāja tehniskajā dokumentācijā attiecīgajam modelim paredzētie** (izņēmumi pieļaujami pozīcijā “Papildus prasības” norādītajām prasībām “Vēlama autonomā apkures sistēma (Webasto vai ekvivalenta)” un ”Sakabes āķis” , kā arī visām pozīcijā “Automašīnas aprīkojumā” norādītajām prasībām)**.**
2. Kopā ar piedāvājumu pretendentam jāiesniedz transportlīdzekļa reģistrācijas apliecības kopija un/vai dokumenta, kas apliecina pretendenta īpašuma tiesības uz automašīnu, kopija.
3. Tehniskajai apskatei transporta līdzekļa nodošanas brīdī jābūt derīgai vēl vismaz 6 mēnešus.
4. Transportlīdzekļa nodošanas brīdī tam jābūt derīgai OCTA polisei.
5. Pretendentam, piegādājot transporta līdzekli, jānodod pasūtītāja pārstāvim arī:
6. automašīnas servisa grāmatiņa;
7. tehnisko parametru un lietošanas instrukcijas dokumentācija;
8. rezerves atslēgas;
9. transportlīdzekļa reģistrācijas apliecība;
10. reģistrētās numura zīmes.
11. Pretendents drīkst pievienot arī citu informāciju un materiālus, kas raksturo piedāvāto automašīnu tehniski un vizuāli.

**3.pielikums**

Priekules novada pašvaldības

iepirkuma Nr.PNP2016/26

 nolikumam

\* ***Pielikums obligāti aizpildāms****, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda pretendentam.*** *Ja pretendents informāciju neiesniedz, pasūtītājs uzskata, ka šādas personas netiek piesaistītas.*

**Informācija par personām, uz kuru iespējām pretendents balstās kvalifikācijas atbilstības apliecināšanai,**

**un pretendentam nododamo resursu apraksts**

|  |  |  |
| --- | --- | --- |
| **Nosaukums** | **Adrese, telefons, kontaktpersona** | **Pretendentam nododamo resursu apraksts** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**4.pielikums**

Priekules novada pašvaldības

iepirkuma Nr.PNP2016/26

 nolikumam

*\** ***Pielikums obligāti aizpildāms****, ja tiek piesaistītas personas, uz kuru iespējām pretendents balstās kvalifikācijas atbilstības apliecināšanai. Attiecīgais pielikums* ***jāaizpilda piesaistītajām personām.***

**\* Personas, uz kuras iespējām pretendents balstās, apliecinājums**

Ar šo mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*uzņēmuma nosaukums, reģ.Nr.*) apliecinām, ka līguma **„Lietota mikroautobusa (8+1 sēdvieta) iegāde Priekules novada pašvaldības vajadzībām*”*** izpildē mēs sadarbosimies ar **<***Pretendenta nosaukums*>, ja šim pretendentam tiks piešķirtas līguma slēgšanas tiesības, nododot pretendenta rīcībā šādus resursus: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*minēt konkrētos resursus)*.

|  |  |
| --- | --- |
| **Amats, vārds, uzvārds** |  |
| **Paraksts** |  |
| **Datums** |  |

**5.pielikums**

 Priekules novada pašvaldības

iepirkuma Nr.PNP2016/26

nolikumam

**INFORMĀCIJA PAR PRETENDENTA PIEREDZI**

**LĪDZVĒRTĪGU PIEGĀŽU VEIKŠANĀ**

|  |  |  |
| --- | --- | --- |
| **Nr.p.k.** | **Pasūtītājs** *(nosaukums, reģistrācijas numurs, adrese un kontaktpersona, telefons)* | **Piegādes apraksts***(laiks, summa bez PVN)* |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*\* Sniegt informāciju, kas apliecina pretendenta atbilstību šī nolikuma 5.1.4.punktā minētajai prasībai, sniedzot visu 5.1.4. punktā prasīto informāciju par svarīgāko darbu izpildi ne vairāk kā trijos iepriekšējos gados.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(amats) (paraksts un paraksta atšifrējums)*

**6.pielikums**

Priekules novada pašvaldības

iepirkuma Nr.PNP2016/26

 nolikumam

PROJEKTS

**LĪGUMS**

Priekulē

2016.gada \_\_\_.\_\_\_\_\_\_\_\_\_\_\_\_\_\_ Nr.\_\_\_\_\_\_\_\_\_\_\_\_

**Priekules novada pašvaldība**, reģ.Nr.90000031601, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas \_\_\_\_\_\_\_\_\_\_\_\_\_\_\_\_ pamata, (turpmāk – Pasūtītājs) no vienas puses

un

**\_\_\_\_\_\_\_\_\_\_\_\_\_\_\_\_\_\_,** reģ.Nr.\_\_\_\_\_\_\_\_\_\_\_\_\_\_\_, tās\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas uz *\_\_\_\_\_\_\_\_\_\_\_\_\_\_\_* pamata, (turpmāk – Piegādātājs) no otras puses,

abi kopā turpmāk saukti Puses, un katrs atsevišķi - Puse,

saskaņā ar iepirkuma **“Lietota mikroautobusa (8+1 sēdvieta) iegāde Priekules novada pašvaldības vajadzībām”** (iepirkuma identifikācijas Nr.PNP2016/26) rezultātiem noslēdz šo līgumu (turpmāk – Līgums) par sekojošo:

1. **Līguma priekšmets**

1.1. Saskaņā ar šī Līguma noteikumiem, finanšu piedāvājumu (Līguma 1.pielikums) un tehnisko piedāvājumu (Līguma 2.pielikums) Piegādātājs pārdod un piegādā \_\_\_\_\_.gadā izgatavotu transporta līdzekli – *marka, modelis:\_\_\_\_\_\_\_\_\_\_\_\_\_\_\_\_\_\_\_\_*, bet Pasūtītājs pieņem īpašumā un samaksā Piegādātājam par piegādāto transporta līdzekli (turpmāk tekstā – Mikroautobuss).

1.2. Piegādātājs garantē, ka Mikroautobuss nav atsavināts, nav ieķīlāts, nav apgrūtināts ar parādiem un saistībām un par to nav tiesas strīdu.

**2. Līguma termiņš**

2.1. Piegādātājs Mikroautobusu piegādā, nodod Pasūtītājam un pārreģistrē to uz Pasūtītāja vārda 2 (divu) nedēļu laikā no līguma noslēgšanas brīža, t.i., līdz 2016.gada \_\_\_\_.\_\_\_\_\_\_\_\_\_\_\_\_\_\_\_\_\_\_.

2.2. Līgums stājas spēkā no tā parakstīšanas dienas un ir spēkā līdz pilnīgai Pušu saistību izpildei.

**3.** **Samaksas noteikumi**

3.1. Līguma kopējā summa saskaņā ar Piegādātāja iesniegto finanšu piedāvājumu (Līguma 1.pielikums) ir EUR \_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), kas sastāv no līgumcenas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) un PVN \_\_% summas EUR \_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

3.2. Līguma summā ir iekļautas visas izmaksas, kas saistītas ar Līguma izpildi, gan paredzamās, gan tādas, kuras Piegādātājam vajadzēja paredzēt.

3.3. Pasūtītājs 3.1.punktā minēto summu pārskaita Piegādātāja norādītajā bankas kontā 30 (trīsdesmit) dienu laikā pēc Mikroautobusa piegādes, nodošanas - pieņemšanas akta parakstīšanas un atbilstoša rēķina saņemšanas no Piegādātāja. Termiņu sāk skaitīt no pēdējā iesniegtā un akceptētā atbilstošā dokumenta saņemšanas dienas.

3.4. Par samaksas dienu tiek uzskatīta diena, kad Pasūtītājs veicis pārskaitījumu uz Piegādātāja norādīto bankas norēķinu kontu.

3.5. Līguma summā ir ietverta Mikroautobusa piegāde uz Līguma 4.1.punktā norādīto adresi.

3.6. Līguma summa, kas noteikta 3.1.punktā, nav pakļauta nekādam cenu pieaugumam - samaksām par darbu, materiāliem, valūtas kursu izmaiņām vai ko citu, kas varētu grozīt vai izmainīt Līgumasummu.

 **4.** **Mikroautobusa piegādes, nodošanas un pieņemšanas kārtība**

4.1. Piegādātājs piegādā Mikroautobusu Pasūtītājam adresē: "Pagastmāja", Paplaka, Virgas pagasts, Priekules novads.

4.2. Mikroautobusa nodošana un pieņemšana notiek Līguma 4.1.punktā norādītajā vietā abu Pušu pilnvaroto personu klātbūtnē.

4.3. Pasūtītājs Mikroautobusa nodošanas – pieņemšanas aktu paraksta un pieņem Mikroautobusu tikai tad, kad ir pārliecinājies, ka Mikroautobuss atbilst iepirkumā iesniegtajam tehniskajam piedāvājumam (Līguma 2.pielikums).

4.4. Pieņemot Mikroautobusu, Pasūtītājs pēc saviem ieskatiem ir tiesīgs veikt Mikroautobusa iepriekšēju pārbaudi – izmēģinājuma braucienus vai citas darbības, lai pārliecinātos par Mikroautobusa atbilstību Līguma un tā pielikumu prasībām. Pasūtītājs pēc saviem ieskatiem pie Mikroautobusa pieņemšanas ir tiesīgs pieaicināt ekspertus.

4.5. Ja Pasūtītājs ir pārliecinājies, ka Mikroautobuss atbilst Tehniskajam piedāvājumam (Līguma 2.pielikums), tad Piegādātājs 1 (vienas) darba dienas laikā veic Mikroautobusa reģistrāciju uz Pasūtītāja vārda.

4.6. Pēc tam, kad veikta Līguma 4.5.punktā minēto nosacījumu izpilde, Puses paraksta nodošanas – pieņemšanas aktu. Līdz ar nodošanas – pieņemšanas akta parakstīšanu Piegādātājs nodod Pasūtītājam Mikroautobusu, Mikroautobusu raksturojošos un ar reģistrāciju saistītos dokumentus, ekspluatācijas instrukciju un servisa grāmatiņu (ja ir pieejamas) tulkotas latviešu valodā, atslēgas un citu ar Mikroautobusu saistīto dokumentāciju (ja ir pieejama).

4.7. Pasūtītājs pēc Mikroautobusa nodošanas - pieņemšanas akta parakstīšanas un attiecīga rēķina saņemšanas veic samaksu par Mikroautobusu Līguma 3.nodaļā minētajā kārtībā.

4.8. Gadījumā, ja Mikroautobusa pieņemšanas – nodošanas laikā Pasūtītājs konstatē, ka Mikroautobuss kopumā vai kāda tā daļa neatbilst Līguma un tā pielikumu nosacījumiem un/vai Mikroautobuss kopumā vai kāda to daļa ir bojāta, tad par to sagatavojams defektu akts, kuru paraksta Puses vai to pilnvaroti pārstāvji, un tiek pārtraukta Mikroautobusa pieņemšana – nodošana līdz brīdim, kamēr Piegādātājs uz sava rēķina un saviem spēkiem ir novērsis trūkumus, kas norādīti defektu aktā (defektu novēršanas termiņš nav ilgāks par 5 (piecām) darba dienām, ja vien Puses nav vienojušās par citu defekta novēršanas termiņu).

4.9. Ja Piegādātāja pilnvarotais pārstāvis atsakās parakstīt defektu aktu, tad Pasūtītājs to no savas puses parakstītu nosūta Pārdevējam 1 (vienas) darba dienas laikā no akta sastādīšanas dienas. Ja Pasūtītājs 7 (septiņu) darba dienu laikā no akta nosūtīšanas dienas nav saņēmis atpakaļ parakstītu aktu vai arī neparakstītu aktu, ar pievienotu parakstīšanas atteikuma pamatojumu, uzskatāms, ka Mikroautobuss nav pieņemts un ir atgriežams Piegādātājam. Piegādātājs Mikroautobusa atgriešanu organizē par saviem līdzekļiem.

4.10. Ja Pusēm ir domstarpības par Pasūtītāja vai Piegādātāja izvirzītajām pretenzijām par Mikroautobusa neatbilstību/atbilstību Līguma noteikumiem, tad Pasūtītājam ir tiesības pieaicināt atzinuma sniegšanai neatkarīgu ekspertu. Ar eksperta pieaicināšanu saistītos izdevumus sedz tā Puse, uz kuras viedokļa nepamatotību domstarpību gadījumā norāda eksperta atzinums. Eksperta atzinums ir saistošs abām Pusēm.

4.11. Ja iestājas Līguma 4.10.punktā minētais gadījums, tad Mikroautobusa defekta novēršanas termiņš pagarinās par tik dienām, cik nepieciešamas pieaicinātā eksperta ierašanās uz Līguma 4.1.punktā minēto vietu un atzinuma sastādīšanas laikam.

4.12. Piegādātājam Pušu parakstītajā aktā norādītajā termiņā (kurš nav ilgāks par 5 (piecām) darba dienām) ar saviem spēkiem un uz sava rēķina jāveic Līguma un tā pielikumu nosacījumiem neatbilstošā Mikroautobusa nomaiņa pret visiem Līguma un tā pielikumu nosacījumiem un prasībām atbilstošu Mikroautobusu.

4.13. Pēc aktā norādīto trūkumu novēršanas Piegādātājs nodrošina Pasūtītājam iespēju veikt atkārtotu izmēģinājuma braucienu un Mikroautobusa apskati.

4.14. Ja Pasūtītājs pēc atkārtotā izmēģinājuma brauciena konstatē, ka Mikroautobuss neatbilst Tehniskajam piedāvājumam (Līguma 2.pielikums), tad Pasūtītājs vienpusēji ir tiesīgs lauzt šo Līgumu, bet, ja atkārtoti defekti netiek konstatēti, tad Pušu pilnvarotie pārstāvji paraksta Mikroautobusa pieņemšanas – nodošanas aktu.

4.15. Piegādātājs ir atbildīgs par Mikroautobusa pilnīgu vai daļēju sabojāšanu vai bojāšanās risku līdz Mikroautobusa nodošanai Pasūtītājam (līdz pieņemšanas – nodošanas akta abpusējas parakstīšanas brīdim).

4.16. Mikroautobuss pāriet Pasūtītāja valdījumā ar dienu, kad Puses vai to pilnvaroti pārstāvji ir parakstījuši Līguma 4.5. vai 4.14.punktā noteikto pieņemšanas - nodošanas aktu, bet Pasūtītāja īpašumā - ar dienu, kad Pasūtītājs ir samaksājis Piegādātājam par Mikroautobusu Līguma 3.nodaļā noteiktajā kārtībā.

4.17. Pasūtītājam nav tiesību lietot Mikroautobusu savām vajadzībām līdz Mikroautobusa pieņemšanas – nodošanas akta parakstīšanas brīdim.

**5. Pušu atbildība**

5.1. Par Līguma pilnīgu neizpildi Piegādātājs maksā Pasūtītājam līgumsodu 10 % (desmit procentu) apmērā no līgumcenas.

5.2. Par Līguma nepienācīgu izpildi, t.i., ja Piegādātāja piegādātais Mikroautobuss pilnībā vai daļēji neatbilst tehniskajam piedāvājumam un Līgums tiek lauzts 4.14.punktā noteiktajā kārtībā, Piegādātājs maksā līgumsodu 10% procentu apmērā no līgumcenas, vai, ja Piegādātājs neievēro Līgumā noteiktos termiņus, Piegādātājs maksā līgumsodu 0,1 % apmērā no līgumcenas par katru nokavēto dienu, bet ne vairāk kā 10 % no līgumcenas.

5.3. Ja Pasūtītājs neievēro Līguma 3.3.punktā noteikto maksājuma veikšanas termiņu, Pasūtītājs maksā Piegādātājam līgumsodu 0,1 % apmērā no līgumcenas par katru nokavēto dienu, bet ne vairāk kā 10 % apmērā no līgumcenas.

5.4. Ja Piegādātājs neveic līgumsoda apmaksu, tad Pasūtītājam, veicot Līguma 3.1.punktā noteikto līgumcenas apmaksu, ir tiesības, bez atsevišķa brīdinājuma sniegšanas Piegādātājam, ieturēt no tās līgumsodus, ja Piegādātājam tādi piemēroti un aprēķināti saskaņā ar šo Līgumu.

5.5. Puses tām aprēķināto līgumsodu samaksā 10 (desmit) darba dienu laikā no attiecīga rēķina saņemšanas dienas.

**6. Nepārvarama vara**

6.1. Puses nav atbildīgas par līgumsaistību neizpildi vai nepienācīgu izpildi, ja šāda neizpilde vai nepienācīga izpilde radusies nepārvaramas varas rezultātā. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi, kas traucē izpildīt Līgumu, un kas nav izveidojušies kā Pušu darbības un bezdarbības tiešas vai netiešas sekas, kurus Puses nav paredzējušas un nav varējušas paredzēt, kā arī tos, pret kuriem Puses nav varējušas nodrošināties, noslēdzot Līgumu.

6.2. Ja iestājas nepārvaramas varas apstākļi, Pusēm, ja tas ir iespējams, ir pienākums nekavējoties mutiski informēt Puses pārstāvjus, kā arī ne vēlāk kā 3 (trīs) darba dienu laikā pēc minēto apstākļu konstatēšanas iesniegt rakstveida paziņojumu Pusēm un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām. Paziņojumā jāraksturo apstākļi, kā arī to ietekmes vērtējums attiecībā uz savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kad būs iespējams turpināt Līgumā paredzēto pienākumu izpildi.

6.3. Nepārvaramas varas apstākļiem beidzoties, Pusei, kura pirmā konstatējusi minēto apstākļu izbeigšanos, ir pienākums nekavējoties iesniegt rakstisku paziņojumu Pusēm par minēto apstākļu beigšanos.

6.4. Puses vienojas, ja Puse, kas vēlāk atsaucas uz nepārvaramas varas apstākļiem, nav ievērojusi Līguma 6.2.punktā minēto kārtību, tās apgalvojumi nav uzskatāmi par nepārvaramas varas apstākļiem atbilstošiem un Puse zaudē tiesības atsaukties uz nepārvaramas varas apstākļiem.

**7. Līguma izbeigšana**

7.1. Līgums ir spēkā līdz pušu saistību pilnīgai izpildei.

7.2. Līgums var tikt izbeigts, Pusēm savstarpēji rakstiski vienojoties, vai arī šajā Līgumā noteiktajā kārtībā.

7.3. Piegādātājam ir tiesības vienpusēji lauzt Līgumu, iepriekš par to rakstiski paziņojot Pircējam, ja Pasūtītājs kavē Līguma 3.3.punktā noteiktā maksājuma termiņu vairāk kā 30 (trīsdesmit) kalendārās dienas.

7.4. Pasūtītājam ir tiesības vienpusēji lauzt Līgumu, iepriekš par to rakstiski paziņojot Piegādātājam, gadījumos, ja:

7.4.1. Piegādātājs Līguma 2.1.punktā noteikto Mikroautobusa piegādes termiņu kavē vairāk kā 10 (desmit) kalendārās dienas;

7.4.2. jebkurā Līguma izpildes stadijā noskaidrojas, ka Piegādātājs nav spējīgs izpildīt Līgumā noteiktās saistības kopumā vai kādā to daļā;

7.4.3. Piegādātājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana vai likvidācijas procesa uzsākšana);

7.4.4. Piegādātāja piegādātais Mikroautobuss pilnībā vai daļēji neatbilst tehniskajai specifikācijai, un Pasūtītājs Mikroautobusu nav pieņēmis tā trūkumu dēļ.

**8.** **Nobeiguma noteikumi**

8.1. Visus strīdus, kas Pusēm rodas saistībā ar šī Līguma izpildi, Puses risina pārrunu ceļā. Gadījumā, ja Puses 1 (viena) mēneša laikā nevar savstarpēji vienoties, strīdus jautājums tiek nodots izskatīšanai tiesā atbilstoši spēkā esošajiem LR normatīvajiem aktiem. Ja Pārdevējs ir ārvalstīs reģistrēta persona, tad strīdus risina Latvijas Republikas tiesā, strīdus jautājumu izskatīšanā, piemērojot Latvijas Republikas tiesību normas.

8.2. Līguma termiņš var tikt pagarināts līguma 6.2.punktā minētajos gadījumos par attiecīgu nepārvaramas varas spēkā esamības laiku.

8.3. Līgums sastādīts 2 (divos) eksemplāros, no kuriem viens tiek nodots Pasūtītājam, bet viens- piegādātājam. Abiem Līguma eksemplāriem ir vienāds juridisks spēks.

8.4. Pilnvarotā persona un kontaktpersona no Pasūtītāja puses – Priekules novada pašvaldības Virgas pagasta pārvaldes vadītāja Daiga Egle, tel. 29472063; 63454843, e-pasts: daiga.egle@priekulesnovads.lv.

8.5. Pilnvarotā persona un kontaktpersona no Piegādātāja puses - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tālr. \_\_\_\_\_\_\_\_\_\_\_; e-pasts \_\_\_\_\_\_\_\_\_\_\_\_\_\_).

**9. Līgumslēdzēju pušu rekvizīti un paraksti**

|  |  |
| --- | --- |
| PASŪTĪTĀJS**Priekules novada pašvaldība**Reģistrācijas Nr. 90000031601**Adrese:** Saules iela 1, Priekule, Priekules novads, LV-3434Telefons 63461006, fakss 63497937 **Bankas rekvizīti:** AS “Swedbanka”, Kods: HABALV22Konta Nr.: LV30HABA0551018598451 | PIEGĀDĀTĀJS**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_**Adrese:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Bankas rekvizīti:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Konta Nr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* | \_\_\_\_\_\_\_\_\_\_\_\_\_\_\_\_\_\_ *(amats, vārds, uzvārds)* |